Diari Oficial de la Generalitat Valenciana


Sumari del DOGV 3604, del 14-10-1999 (1999/8361)

ACORD de 27 de juliol de 1999, de la Comissió Territorial d'Urbanisme de València, que fa referència a l'homologació i pla parcial del sector PRR-2 de Cullera.
---------------------------------------------------------------------------------------------------------------------------------------------------------------

### Dades del document

Número de DOGV
:   3604

Data del DOGV
:   14-10-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/8361


Data del document
:   29-07-1999

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Cullera
    * pla d'urbanisme

ACORD de 27 de juliol de 1999, de la Comissió Territorial d'Urbanisme de València, que fa referència a l'homologació i pla parcial del sector PRR-2 de Cullera. [1999/X8361]
  
Vist l'expedient tramés per l'Ajuntament de Cullera que fa referència a l'homologació i pla parcial del sector PRR-2, i de conformitat amb els següents:
  
Antecedents de fet
  
Primer
  
El projecte es va sotmetre a informació pública per mitjà del procediment simplificat en notaria, a instàncies de la mercantil Florazar, SA. Després del pertinent període d'exposició pública, en el qual es va presentar altra alternativa en competència i diverses al·legacions respecte de les dues propostes, el va aprovar provisionalment el ple de l'Ajuntament, en la sessió celebrada el dia 22 de desembre de 1998, i va adjudicar el programa a la mercantil Edén Santa Marta, SCP, que té l'aprovació de l'Agrupació d'Interès Urbanístic Racó de Bellver.
  
Segon
  
L'expedient conté homologació, pla parcial i programa. Alhora l'homologació inclou memòria, plànols d'informació, plànols d'ordenació i annexos; el pla parcial inclou memòria, normes urbanístiques, plànols d'informació i plànols d'ordenació.
  
Tercer
  
L'objecte del projecte és l'homologació i l'ordenació detallada del sector PRR-2 de sòl urbanitzable residencial previst en el pla general vigent.
  
Homologació
  
- Delimitació del sector: no es modifica la delimitació establerta en el pla general (atés que es tracta d'un sòl urbanitzable programat no és necessari reconsiderar la delimitació del sector per a ajustar-se als criteris legals de sectorització).
  
- Xarxa primària: es consideren com a tals la carretera del Far i les infraestructures de canalització dels dos barrancs que discorren per l'àmbit d'actuació.
  
- Condicions de connexió: l'actuació inclou les obres de desdoblament de la carretera del Far en el tram que queda inclòs dins del sector.
  
- Àrea de repartiment i aprofitament tipus: el sector es configura com una única àrea de repartiment, l'aprofitament tipus del qual coincideix amb l'edificabilitat bruta, que és 0,45 m²t/m²s.
  
- Directrius per al pla parcial: el pla general estableix unes condicions de l'ordenació que ha de respectar el pla parcial: ordenació amb espais lliures privats de parcel·la i tipologia dominant d'habitatge unifamiliar aïllat o en filera; nombre de plantes màxim: 3; centre comercial que se situarà en posició centrada junt a la plaça o nucli central de l'ordenació; la resta de paràmetres els definirà el pla parcial.
  
- Béns de domini públic: es planteja la canalització dels dos barrancs que discorren per l'àmbit d'actuació, i es disposarà el seu traçat per terrenys de domini públic.
  
Pla Parcial
  
L'ordenació s'estructura al voltant d'un eix central en el qual es concentren els serveis públics. Es preveuen diverses tipologies edificatòries: habitatge unifamiliar adossat (amb caràcter predominant), habitatge unifamiliar aïllat i habitatge plurifamiliar. En l'àmbit d'actuació es troba la Casa Bellver, catalogada pel pla general, que s'integra en l'ordenació del pla parcial. La zona verda es manté en l'emplaçament que ja tenia assignat en el pla general.
  
Quart
  
El 10 de juny de 1999 es va sol·licitar informe als següents organismes: Divisió de Carreteres de la DG d'Obres Públiques de la COPUT; Conselleria de Cultura, Educació i Ciència; Conselleria de Sanitat i Consum. D'altra banda, l'Ajuntament va sol·licitar informe a la Confederació Hidrogràfica del Xúquer el 4 de maig de 1999. Fina ara no se n'ha rebut cap.
  
Cinqué
  
Cullera té un pla general aprovat definitivament per la Comissió Territorial d'Urbanisme el 19 de maig de 1995.
  
Sisé
  
La Comissió Informativa de la Comissió Territorial d'Urbanisme, en la sessió celebrada el dia 22 de juliol de 1999, va emetre un informe respecte del present expedient, en aplicació de l'article 11.A) del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha sigut correcta, d'acord amb el que estableix l'article 52, en relació amb la disposició transitòria primera, apartat 2, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara endavant, LRAU), i en el punt III de la Instrucció de Planejament 1/1996, de 23 de gener de 1996, sobre l'homologació de plans d'urbanisme a la Llei Reguladora de l'Activitat Urbanística.
  
Segon
  
La documentació està completa, als efectes del compliment del que estableixen els articles 27 i 28 de la LRAU i en la instrucció d'homologació.
  
Tercer
  
Al present expedient no li és aplicable el Decret 201/1998, de 15 de desembre, del Govern Valencià, pel qual s'aprova el Reglament de Planejament de la Comunitat Valenciana, per haver sigut sotmés a informació pública abans de l'entrada en vigor del reglament esmentat, d'acord amb la disposició transitòria primera.
  
Quart
  
Es planteja l'homologació del sector, quan segons la instrucció d'homologació, aquesta no és necessària quan es desenvolupa un sòl urbanitzable programat sense modificar les determinacions del pla general, com és el cas. No obstant això, pot considerar-se l'homologació als efectes declaratius, per a la identificació dels elements que integren l'ordenació estructural.
  
D'altra banda, s'adjunten dos projectes anomenats annexos 1 i 2 d'homologació sectorial, canals públics i carretera del Far, que pròpiament no són documents d'homologació, sinó que són els projectes tècnics per a l'execució d'aquestes infraestructures.
  
Cinqué
  
Les determinacions que conté l'homologació s'ajusten al que estableix el punt II.9 de la Instrucció 1/1996 i es consideren correctes des del punt de vista de les exigències de la política urbanística i territorial de la Generalitat, tal com recull l'article 40 de la LRAU.
  
Sisé
  
Respecte de l'ordenació detallada cal fer les següents consideracions:
  
6.1. El compliment de les determinacions legals i de planejament de rang superior es resumeixen en el quadre següent:
  
 Planejament Ord.
  
 superior Detallada
  
Classe de sòl SUP Sòl urbanitzable
  
Us global Residencial Residencial
  
Àmbit sector 8,1 ha 8,1 ha
  
Aprofitament 0,45 m²t/m²s 0,45 m²t/m²s
  
Edificable privat 36.450 m²t 36.450 m²t
  
Densitat 34 habitatge/ha 30 habitatge/ha
  
Nombre d'habitatges 275 habitatges 247 habitatges
  
Nombre de plantes III III
  
6.2. Respecte de les determinacions establertes en l'article 22 de la Llei Reguladora de l'Activitat Urbanística es conclou el següent:
  
(1) En les parcel·les d'ús terciari s'exigeix 1 plaça / 50 m²t de terciari comercial i 1 plaça / 100 m²t d'altres usos terciaris.
  
Seté
  
De conformitat amb la disposició transitòria vuitena de la LRAU és exigible, en principi, la dotació escolar prevista en l'annex al Reglament de Planejament de la Llei del Sòl estatal. En aquest cas, atés que es tracta d'una unitat bàsica (fins a 500 habitatges), caldrien 1.000 m²s de dotació preescolar i 5.000 m²s d'EGB. En qualsevol cas, no s'ha emés l'informe favorable de la Conselleria d'Educació previst en l'esmentada disposició transitòria, per la qual cosa ja que el pla parcial no ha reservat cap dotació escolar no és possible l'aprovació de l'expedient.
  
Vuité
  
No és preceptiu l'informe de Sanitat, ja que aquesta exigència deriva del Reglament de Planejament de la Comunitat Valenciana, que no resulta aplicable. En qualsevol cas, ja ha transcorregut més d'un mes des de la seua sol·licitud, sense que fins ara s'haja emés, per la qual cosa cal continuar les actuacions.
  
Nové
  
L'ordenació defineix una parcel·la d'ús terciari genèric de 4.631 m² de superfície i 4.860 m²t construïts. En conseqüència, resulta aplicable el Decret 256/1994, de 20 de desembre, del Govern Valencià, sobre l'autorització administrativa de les grans superfícies de venda al detall, ja que se superen els 1.000 m² que estableix l'article 2.1. Per tant, és necessari sol·licitar l'informe de la Direcció General de Comerç que s'exigeix en l'article 4.2 del decret esmentat.
  
Deu
  
Cal resoldre l'accés de vianants des del sector cap a la platja, creuant la carretera del Far, per mitjà d'un pas a diferent nivell o altres solucions que permeten aquesta accessibilitat per a vianants.
  
Onze
  
Respecte de la resolució de l'expedient, cal diferenciar l'homologació del pla parcial. L'homologació no té deficiències, per la qual cosa pot aprovar-se definitivament amb independència del pla parcial. Tanmateix, el pla parcial té deficiències d'ordenació detallada que impedeixen la seua aprovació, com és la falta d'informes sectorials preceptius. Tenint en compte, a més, que una vegada aprovada l'homologació, l'Ajuntament és competent per a aprovar l'ordenació detallada que conté el pla parcial, la solució serà tornar l'expedient a l'Ajuntament perquè, una vegada sol·licitats els informes d'Educació i Comerç, procedesca a la resolució definitiva.
  
Dotze
  
La Comissió Territorial d'Urbanisme, a proposta del sotssecretari d'Urbanisme i Ordenació Territorial, és l'òrgan competent per a emetre dictamen resolutori sobre l'aprovació definitiva de les homologacions de municipis de menys de 50.000 habitants, de conformitat amb el que estableixen la disposició transitòria primera, punt 3, i l'article 54.2.B de la LRAU, en relació amb l'article 10.A, per remissió de l'article 9.1, del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana i l'article 10 del Decret 32/1998, de 31 de març, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports.
  
A la vista de tot el que s'ha dit anteriorment, la Comissió Territorial d'Urbanisme de València, en la sessió realitzada el dia 27 de juliol de 1999, acorda:
  
1r) Aprovar definitivament l'homologació del sector PRR-2 de Cullera.
  
2n) Tornar l'expedient del pla parcial del sector PRR-2 a l'Ajuntament de Cullera perquè, una vegada obtinguts els informes sectorials d'Educació i Comerç, procedesca a la resolució definitiva, i resolga l'accés per a vianants des del sector fins a la platja.
  
Contra aquesta resolució, que no posa fi a la via administrativa, es podrà interposar un recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir de l'endemà de la data de recepció de la present notificació.
  
Tot això, sense perjudici que es puga interposar qualsevol altre recurs que es considere oportú.
  
València, 27 de juliol de 1999.- El secretari de la Comissió Territorial d'Urbanisme: José Manuel Palau Navarro.